વડાપ્રધાન મોદી તો એ દિવસે ૨૫ ડિસેમ્બરે નવાઝ શરીફનો જન્મદિવસ હોવાથી સવારે શુભેચ્છા માટે કરેલા ફોન પર શરીફે વચ્ચે પાકિસ્તાન રોકાણ કરીને દિલ્હી જવાનું આમંત્રણ આપતાં મોદીએ એટલી જ સાહજિકતાથી તેનો સ્વીકાર કરી લીધો એ સમગ્ર ઘટનાક્રમે બે પાડોશીની માફક બે પાડોશી દેશના વડા પણ ધારે તો એવી જ અનૌપચારિકતા વિના મળી શકે છે એ પુરવાર કરી દીધું. ભારતના રાજદ્વારીઓ અને રાજકારણીઓ સહિત સમગ્ર વિશ્વના રાજદ્વારીઓ માટે આ એક અનોખા પ્રકારની મુત્સદ્દીગીરી હતી.